У сучасным свеце ніхто не застрахаваны ад сацыяльных узрушэнняў і стыхійных бедстваў. Бяспека жыццядзейнасці стала адной з цэнтральных праблем чалавецтва. У патэнцыяльна небяспечных сітуацыях самымі безабароннымі аказваюцца маленькія дзеці, рухавыя, няўрымслівыя і дапытлівыя. Іх актыўнае пазнанне навакольнага свету заахвочваецца дарослымі, што часам становіцца вельмі небяспечным.